**Répcelak Város Önkormányzat Képviselő-testülete 13/2021. (VI. 25.) önkormányzati rendelete**

**a közösségi együttélés alapvető szabályairól és azok elmulasztása jogkövetkezményeiről**

**egységes szerkezet**

Répcelak Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában valamint Magyarország helyi önkormányzatairól szóló 2011. évi CLXXXIX. Törvény 8. § (2) bekezdésében meghatározott feladatkörében eljárva a következőket rendeli el:

*I. Fejezet*

*Általános rendelkezések*

**1. Eljárási szabályok**

**1. §**

(1) A közösségi együttélés alapvető szabályai megszegése, elmulasztása miatt lefolytatott eljárás során az általános közigazgatási rendtartásról szóló 2016. évi CL. törvény (továbbiakban: Ákr.), és a közigazgatási szabályszegések szankcióiról szóló 2017. évi CXXV. törvény rendelkezéseit kell alkalmazni.

(2)[[1]](#footnote-1)

(3) A közösségi együttélés alapvető szabályai megszegése, elmulasztása miatti eljárás kizárólag hivatalból indítható, amely akkor sem minősül kérelemre indult eljárásnak, ha a magatartást természetes személy, jogi személy, vagy jogi személyiséggel nem rendelkező szervezet jelenti be.

(4) E rendelet alkalmazásában a közösségi együttélés alapvető szabályai megszegése, elmulasztása az a magatartás, amely bűncselekménynek vagy szabálysértésnek nem minősül, de a Képviselő-testület által meghatározott közösségi együttélés szabályaival ellentétes.

(5) A rendelet azon magatartási szabályok megszegése, elmulasztása esetén nem alkalmazható, amelyeket magasabb szintű jogszabály bűncselekménynek vagy szabálysértésnek minősít, vagy más módon szankcionál.

(6) A közigazgatási bírságot átutalási postautalványon vagy banki utalással Répcelak Város Önkormányzatának 72600115-15001007 számú pénzforgalmi számlájára kell befizetni.

(7) A meg nem fizetett bírsággal kapcsolatos eljárásra az Ákr. 134. §-ának szabályait kell alkalmazni.

(8) Az eljárási képességgel nem rendelkező személy esetén az Ákr. 12. §-a alapján kell eljárni.

*II. Fejezet*

*A közösségi együttélés alapvető szabályai és azok* ***elmulasztásának*** *jogkövetkezményei*

**2. Közterület használata**

**2. §**

(1) Répcelak város Önkormányzatának tulajdonában lévő a közterület-használat rendjének szabályozásáról szóló 9/2021. (V.28.) önkormányzati rendelet területi hatálya alá tartozó közterület bejelentés köteles használata esetén a használó köteles bejelentési kötelezettségének eleget tenni. A közterületet a közterület-használati engedéllyel, abban meghatározott mértékben, célra vagy módon lehet használni.

(2)[[2]](#footnote-2) Aki Répcelak város közterületeit a közterület-használati engedélyben foglaltaktól eltérő mértékben, célra vagy módon, vagy érvényes közterület-használati engedély nélkül használja a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

(3)[[3]](#footnote-3) A közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 14/2023.(VI.30.) önkormányzati rendelet 2. §. (1) bekezdésében meghatározottaknak eleget kell tenni. Az igénybe vevőnek a tulajdonosi hozzájárulásban, illetve a közútkezelői hozzájárulásban foglaltaknak megfelelően kell eljárni.

(4)[[4]](#footnote-4) Az az igénybe vevő, aki a (3) bekezdésben foglalt előírásoknak nem vagy attól eltérő módon tesz eleget első ízben figyelmeztetésben részesül, ismételt megszegése esetén a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

**3. Közterületek tisztán tartásával kapcsolatos magatartások**

**3. §[[5]](#footnote-5)**

(1) Az ingatlan tulajdonos, kezelője, használója, haszonélvezője, bérlője, albérlője, szívességi használója (továbbiakban: tulajdonos) köteles betartani a Répcelak Város Önkormányzata Képviselő-testületének a települési környezet védelméről szóló 7/2023.(III.31.) önkormányzati rendeletének foglalt előírásokat.

(2) Az a tulajdonos, aki az (1) bekezdésben foglaltaknak nem tesz eleget a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

**4. A város jelképeinek használata**

**4. §**

(1) Répcelak város jelképeinek használata kizárólag a Répcelak város címeréről, zászlójáról, pecsétjéről és azok használatáról szóló 10/1996. (III. 28.) számú önkormányzati rendelet 4. §. – 9. §- ban foglalt engedély birtokában és az abban foglalt módon lehetséges.

(2)[[6]](#footnote-6) Aki Répcelak város jelképeit a Répcelak város címeréről, zászlójáról, pecsétjéről és azok használatáról szóló 10/1996. (III.28.) számú rendelet 4. § - 9. §-ban foglalt engedély vagy használatra vonatkozó engedélytől eltérő módon, illetve a város közösségét sértő módon használja fel a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

**5. Temető használatával kapcsolatos magatartások**

**5. §**

(1) A temető területén engedéllyel lehet építési, bontási, helyreállítási, beszállítási munkát végezni.

(2) személy és tehergépkocsival és más járművel az üzemeltető külön engedélyével lehet a temető területére behajtani.

(3) A sírokat, síremlékeket és egyéb kegyeleti tárgyakat tilos beszennyezni, vagy jogosulatlanul áthelyezni vagy eltávolítani.

(4) A temető területén nem lehet olyan magatartást tanúsítani, amely sérti a temetőt látogató közönség kegyeleti érzését.

(5) A temető területére nem lehet állatot bevinni- a vakvezető kutya kivételével.

(6)[[7]](#footnote-7) Aki az (1)-(5) bekezdésben meghatározott magatartást megszegi, elmulasztja a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

(7)[[8]](#footnote-8)

**6. Fás szárú növények védelmével kapcsolatos magatartások**

**6. §[[9]](#footnote-9)**

(1) A tulajdonos köteles a fás szárú növények védelméről szóló 346/2008. (XII.30.) kormányrendeletben meghatározottak szerint a fás szárú növények kivágására engedélyt kérni.

(2) A tulajdonos köteles az (1) bekezdésben előírt engedélyező határozatban meghatározott időtartamon belül a növény helyben történő szakszerű pótlásáról gondoskodni.

(3) Az a tulajdonos, aki az (1) – (2) bekezdésben meghatározott közösségi együttélés alapvető szabályát elmulasztja a közigazgatási szabályszegések szankcióiról szóló 2017. évi CXXV. törvény 10. § (3) bekezdésében meghatározottak alapján közigazgatási bírsággal sújtható.

**7. Záró rendelkezések**

**7. §[[10]](#footnote-10)**

**8. §**

Ez a rendelet a kihirdetését követő 15. napon lép hatályba.

Répcelak, 2021. június 24.

Szabó József dr. Kiss Julianna

polgármester jegyző

Záradék: a rendelet kihirdetve 2021. június 25-én.

dr. Kiss Julianna sk.

jegyző

Egységes szerkezetbe foglalva: 2023. július 1-én.

dr. Kiss Julianna

jegyző

1. Az 1. § (2) bekezdését a Répcelak Város Önkormányzata Képviselő-testületének 15/2023. (VI. 30.) önkormányzati rendelete 6. § a) pontja hatályon kívül helyezte. [↑](#footnote-ref-1)
2. A 2. § (2) bekezdése a Répcelak Város Önkormányzata Képviselő-testületének 15/2023. (VI. 30.) önkormányzati rendelete 1. § (1) bekezdésével megállapított szöveg. [↑](#footnote-ref-2)
3. A 2. § (3) bekezdését a Répcelak Város Önkormányzata Képviselő-testületének 15/2023. (VI. 30.) önkormányzati rendelete 1. § (2) bekezdése iktatta be. [↑](#footnote-ref-3)
4. A 2. § (4) bekezdését a Répcelak Város Önkormányzata Képviselő-testületének 15/2023. (VI. 30.) önkormányzati rendelete 1. § (2) bekezdése iktatta be. [↑](#footnote-ref-4)
5. A 3. § a Répcelak Város Önkormányzata Képviselő-testületének 15/2023. (VI. 30.) önkormányzati rendelete 2. §-ával megállapított szöveg. [↑](#footnote-ref-5)
6. A 4. § (2) bekezdése a Répcelak Város Önkormányzata Képviselő-testületének 15/2023. (VI. 30.) önkormányzati rendelete 3. §-ával megállapított szöveg. [↑](#footnote-ref-6)
7. Az 5. § (6) bekezdése a Répcelak Város Önkormányzata Képviselő-testületének 15/2023. (VI. 30.) önkormányzati rendelete 4. §-ával megállapított szöveg. [↑](#footnote-ref-7)
8. Az 5. § (7) bekezdését a Répcelak Város Önkormányzata Képviselő-testületének 15/2023. (VI. 30.) önkormányzati rendelete 6. § b) pontja hatályon kívül helyezte. [↑](#footnote-ref-8)
9. A 6. § a Répcelak Város Önkormányzata Képviselő-testületének 15/2023. (VI. 30.) önkormányzati rendelete 5. §-ával megállapított szöveg. [↑](#footnote-ref-9)
10. A 7. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-10)